Ад імя настаўнікаў і вучняў школы Валянціна Сяргееўна выказала віншаванні з 80-гадовым юбілеем выпускніку Анатолю Скачаку. Праз усё жыццё Анатоль Васільевіч пранёс боль успамінаў пра нацысцкі лагер, вязнем якога ён стаў у дзяцінстве. Гэты таленавіты, неабыякавы чалавек з’яўляецца аўтарам нагруднага знака “Вязень нацызму”, па яго ініцыятыве ў Магілёве ўстаноўлены помнік “Дзецям вайны”. А падчас святкавання 155-годдзя Пухавіцкай сярэдняй школы адбылося ўрачыстае адкрыццё знака “Памяць. Пакаянне. Прымірэнне”, які сімвалізуе пакаянне тых, хто распачынае войны, перад тымі, хто ад іх пакутуе. Больш за дзесяць гадоў працаваў над ім Анатоль Скачак. У якасці падарунка школе Анатоль Васільевіч арганізаваў выступленне хора былых дзяцей–вязняў, у выкананні якога прагучалі ваенныя песні.